OpenLLM-France/wikimedia huggingface dataset:
# Ngô Đình Diệm

Ngô Đình Diệm (Huế, 3 de gener de 1901 - Ciutat Ho Chi Minh, 2 de novembre de 1963) fou un polític vietnamita.
A principis de 1954, a l'emperador Bao-Dai va oferir a Diệm el càrrec de primer ministre en el nou govern del Vietnam. El 7 de maig de 1954, l'Exèrcit Popular del Vietnam derrotà el Cos Expedicionari Francès en la batalla de Dien Bien Phu, en la qual els francesos perderen definitivament la guerra i es reconegué la independència total respecte als seus colonitzadors europeus de Laos, Cambodja i el Vietnam. La Conferència de Ginebra de 1954 va discutir el tractat de pau entre França i el Viet Minh i dividí el Vietnam entre un nord comunista i un sud sota el govern de Bao-Dai. El 16 de juny de 1954, Diệm es va reunir amb Bảo Đại a França i va acceptar ser el primer ministre si Bảo Đại li donava el control militar i civil. El 25 de juny de 1954, Diệm va tornar de l'exili, arribant a l'aeroport de Tân Sơn Nhứt a Saigon. El 7 de juliol de 1954, Diệm va establir el seu nou govern amb un gabinet de 18 persones. Amb ajuda nord-americana aconseguí expulsar del tron a l'emperador i va instaurar la República del Vietnam del Sud després del referèndum arran del qual l'emperador fou destronat.
L'11 de novembre, de 1960, es va dur a terme un fracassat intent de Cop d'estat contra Ngo Dinh Diem en resposta al seu govern autocràtic i la influència política negativa del seu germà Ngo Dinh Nhu i la seva cunyada Madame Ngo Dinh Nhu. Els promotors de la revolta van ser el tinent coronel Vuong Van Dong i el coronel Nguyen Chanh Thi de la Divisió Aerotransportada de l'Exèrcit de la República del Vietnam (ERVN), i el cop va fallar quan la 5a i 7a divisions de l'ARVN van entrar a Saigon i derrotant els rebels en una batalla que va costar uns 400 morts.
Diệm era nacionalista, devotament catòlic, anticomunista i preferia les filosofies del personalisme i el confucianisme. El seu despotisme i intolerància amb els budistes, encapçalats per Thích Quảng Đức, li van donar impopularitat que va culminar amb el seu enderrocament i mort el 1963 en un cop d'estat.

## Referències

* ↑ Segura i Mas, Antoni. Món d’avui, El. De la guerra freda als reptes de la interdependència global. Universitat Rovira i Virgili, 2023, p. 256. ISBN 9788491688273.
* ↑ Langguth, A. J.. Our Vietnam (en anglès). Simon & Schuster, 2000, p. 99. ISBN 0-684-81202-9.
* ↑ David Andrew Armstrong, Jack Shulimson. The Joint Chiefs of Staff and the War in Vietnam, 1960-1968 (en anglès). Office of Joint History, Office of the Chairman of the Joint Chiefs of Staff, 2009, p. 121.
* ↑ Karnow, Stanley. Vietnam: A History (en anglès). Nova York: Penguin Books, 1997, p. 326. ISBN 0-670-84218-4.
* ↑ «Tripijocs electorals» (paper). Sàpiens. Sàpiens Publicacions [Barcelona], núm.137, 12-2013, p.14. ISSN: 1695-2014.

## Vegeu també

* Tirotejos de Huế Phật Đản
# Pèteu

Pèteu (en grec antic: Πετεώς) va ser, segons la mitologia grega, un fill d'Orneu, fill d'Erecteu; va ser el pare de Menesteu, i era membre de la casa reial d'Atenes.
Va haver de partir d'Atenes i emigrar a la Fòcida, perseguit pel rei Egeu. Allà va fundar la ciutat d'Estiris. En parlen Homer, Pausànias i Plutarc i la Biblioteca d'Apol·lodor.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 359. ISBN 9788496061972.
* ↑ Smith, William (ed.). «Peteos». A Dictionary of Greek and Roman biography and mythology. [Consulta: 18 desembre 2022].
# Pterocactus megliolii

Pterocactus hickenii és una espècie que pertany a la família de les cactàcies (Cactaceae).

## Descripció

Pterocactus meglioliiforma tiges cilíndriques i rarament articulades. Són de color verd marronós i fan de 3 a 10 cm de llarg i de 0,5 a 1,0 cm de diàmetre. Les arèoles estan densament llanoses i tenen pocs o cap gloquidi. Hi ha de 4 a 5 espines centrals de color marró clar a fosc per arèola, però de vegades en falten. Les 10 a 20 espines marginals de vidre es troben a prop de les tiges i fan fins a 2 mm de llarg. Les arrels són tuberoses i fan fins a 15 cm de llarg.
Les flors són grogues i són en forma de roda, creixen fins a 3 cm de diàmetre. Els fruits no creixen més que la mida de les tiges.

## Distribució

Pterocactus megliolii està molt estès al centre de l'Argentina a la província de San Juan al nord de la ciutat de San Juan de la Frontera, en zones molt pedregoses, àrids i seques a altituds de 500 a 1000 metres.

## Taxonomia

Pterocactus megliolii va ser descrita per R. Kiesling i publicat a Boletín de la Sociedad Argentina de Botánica 14: 111, a l'any 1971.

### Etimologia

Pterocactus: nom genèric que deriva de les paraules gregues: "πτερόν" (pteron), que significa "ales", i fa referència a les llavors alades que són típiques del gènere i úniques dins de la família dels cactus.
megliolii: epítet atorgat en honor al col·leccionista de cactus i alpinista argentí Silvio Meglioli.

## Referències

* ↑ «Pterocactus megliolii». Tropicos.org. Missouri Botanical Garden, 08-08-2024.
* ↑ Eggli, Urs; Newton, Leonard E. Etymological Dictionary of Succulent Plant Names (en anglès). Birkhäuser, 2004, p. 151. ISBN 3-540-00489-0.

## Enllaços externs

* https://cactiguide.com/cactus/?genus=Pterocactus&species=meglioliihttps://cactiguide.com/cactus/?genus=Pterocactus&species=hickenii
# Bobby Kildea

Bobby Kildea (nascut el 14 de març de 1972) és un músic irlandès que toca el baix i la guitarra a la banda escocesa de twee pop Belle & Sebastian. Es va unir a la banda el 2001 per a substituir un dels membres fundadors, Stuart David, i havia tocat abans a la banda V-Twin. És l'únic membre de Belle & Sebastian procedent d'Irlanda del Nord i és conegut pel seu caràcter tranquil i el seu característic cabell llarg.
Tot i que se li ha aplicat el sobrenom de "Belfast", en realitat el seu lloc de naixement és Bangor, Irlanda del Nord.
# Such Brave Girls

Such Brave Girls és una sèrie de televisió britànica de comèdia de situació sobre una família monoparental disfuncional creada per Kat Sadler per a BBC Three. És protagonitzada per la mateixa Sadler, amb Louise Brealey i Lizzie Davidson. És dirigida per Simon Bird i produïda per A24 amb Various Artists Ltd. S'ha doblat i subtitulat al català per a FilminCAT.

## Sinopsi

Sadler ha descrit la sèrie com una "comèdia familiar sobre el trauma", però que també tracta de "ser perdedors narcisistes que estan patèticament obsessionats amb el que la gent pensa de nosaltres".

## Repartiment

* Kat Sadler com a Josie Johnson
* Louise Brealey com a Deb Johnson
* Lizzie Davidson com a Billie Johnson
* Freddie Meredith com a Seb
* Paul Bazely com a Dev Wilson
* Jude Mack com a Sid
* Sam Buchanan com a Nicky
* Carla Woodcock com a Bianca
* Amy Trigg com a Claire

## Emissió

La sèrie va començar a emetre's al Regne Unit a BBC Three el 22 de novembre de 2023, amb tots els episodis publicats a BBC iPlayer el mateix dia. Va estar disponible als Estats Units a Hulu des del 15 de desembre de 2023.

## Referències

* ↑ «Such Brave Girls». Goita què fan, ara!. [Consulta: 10 abril 2024].
* ↑ «Production begins on new BBC Three comedy Such Brave Girls». The Knowledge, 18-05-2023. Arxivat de l'original el 20 November 2023. [Consulta: 19 novembre 2023].
* ↑ Dray, Kayleigh. «Such Brave Girls: the BBC is gifting us a sitcom about the dysfunctionality of sisters». Stylist, 16-11-2023. Arxivat de l'original el 20 November 2023. [Consulta: 20 novembre 2023].
* ↑ Dandov, Owen. «A24 Comedy Such Brave Girls Hypes Its Hulu Debut With Humorous New Trailer [EXCLUSIVE]». Screen Rant, 15-11-2023. Arxivat de l'original el 15 November 2023. [Consulta: 20 novembre 2023].
# CMC International

CMC International és una discogràfica propietat de Sanctuary Records. Té la seu a Londres (Regne Unit) i principalment es concentra en la publicació de discs de grups de rock i heavy metal.

## Artistes (passat i present)

* Annihilator (publicació dels àlbums King of the Kill (1994), Remains (1997) i Criteria for a Black Widow (2000))
* Bruce Dickinson
* Dokken
* The Fixx
* Iron Maiden
* Kix
* Alexi Lalas
* Loverboy
* Lynyrd Skynyrd
* Yngwie J. Malmsteen
* Overkill
* Saigon Kick
* Saxon
* Styx
* 38 Special
* Warrant
* Yes
# Bodoland Territorial Council

El Bodoland Territorial Council és una estructura administrativa d'Assam, a l'Índia, creada el 7 de desembre del 2003 en virtut dels acords tripartits entre l'Índia, el govern de l'estat d'Assam i el grup armat Bodoland Liberation Tigers Force (o Bodo Liberation Tiger Front) que van culminar el 6 de desembre de 2003 amb el lliurament de les armes pel grup armat.
Fou constituïda d'acord amb el previst a la constitució (títol sext) i té la finalitat de desenvolupar la identitat dels bodos i la llengua bodo, desenvolupant econòmicament el districte i establint sistemes educatius adequats. Té 3082 viles i la capital és Kokrajhar. El van formar el districtes de Kokrajhar i tres districtes de nova creació, separats d'altres, que són Chirang, Udalguri i Baska. Té 40 representants electes i 6 de designació del govern d'Assam. Dels 40 electes 30 són reservats pels bodos del districte, cinc per als no bodos del districte, i els altres 5 per a qualsevol que obtingui prou vots.
Anteriorment el Bodoland Autonomous Council, amb menys poders, va existir des del maig de 1993
# Segle XXI

Formalment, el segle xxi comprèn el període d'anys entre l'1 de gener de 2001 fins al 31 de desembre de 2100, tots dos inclosos. El segle xxi ha estat anomenat per diversa gent com el Segle Africà considerant que aquest ha de ser el segle en què el continent ha de sortir de la seva situació socioeconòmica.

## Personatges destacats
### Política

| Silvio Berlusconi Gordon Brown George W. Bush Raúl Castro Hugo Chávez Cristina Fernández de Kirchner Donald Trump | Angela Merkel Evo Morales Barack Obama José Luis Rodríguez Zapatero Nicolas Sarkozy Vladímir Putin Saddam Hussein Mahathir bin Mohamad |

### Música

| Coldplay Britney Spears Linkin Park One Direction Justin Bieber Bad Bunny My Chemical Romance | Eminem Beyoncé Rihanna Lady Gaga Katy Perry BTS | Shakira Taylor Swift Twenty One Pilots Billie Eilish Aitana Ocaña Morales Ariana Grande |

### Religió

* Benet XVI
* Papa Francesc

### Esport
#### Bàsquet

* Pau Gasol
* Shaquille O'Neal
* LeBron James
* Stephen Curry
* Michael Jordan

#### Ciclisme

* Chris Froome, tetracampió del Tour de França.
* Alberto Contador

#### Tennis

* Roger Federer, tennista suís guanyador de 20 Grand Slam i amb 237 setmanes consecutives al número 1 del rànking ATP (més que ningú).
* Rafael Nadal guanyador de 20 Grand Slam.
* Novak Đoković guanyador de 20 Grand Slam i amb 334 setmanes (no consecutives) al número 1 del rànking ATP (més que ningú).

#### Futbol

* Leo Messi
* Ronaldinho
* Ronaldo
* Cristiano Ronaldo
* Xavi Hernández
* Luis Figo

#### Automobilisme

* Fernando Alonso, bicampió mundial espanyol de Fórmula 1.
* Michael Schumacher, heptacampió del món de Fórmula 1.
* Lewis Hamilton heptacampió mundial de Fórmula 1.

#### Motociclisme

* Marc Márquez, sextacampió mundial català de Moto GP.
* Valentino Rossi
* Dani Pedrosa
* Pol Espargaró
* Jorge Lorenzo

### Altres

* Osama bin Laden

## Vegeu també

* Segle Africà

## Referències

* ↑ Thabo Mbeki's victory speech, BBC News, June 3, 1999
* ↑ African Diaspora in the 21st Century Arxivat 2017-12-16 a Wayback Machine., Address by Thabo Mbeki, 30 June 2003
* ↑ «Lo que pasará entre 2001 y 2100» (en castellà). El Mundo, 2000. [Consulta: 8 juny 2008].
* ↑ «The 21st Century and the 3rd Millennium When Did They Begin?». United States Naval Observatory. Arxivat de l'original el 2 d’octubre 2019. [Consulta: 7 juny 2013].
* ↑ "When and where did the new Millennium officially start, and why? Arxivat 2012-06-20 a Wayback Machine.". Royal Observatory Greenwich

## Enllaços externs

* Long Bets Foundation to promote long-term thinking
* Long Now Long-term cultural institution
* Scientific American Magazine (September 2005 Issue) The Climax of Humanity
* MapReport 21st Century Event World Map
# Rolf Kasparek

Rolf Kasparek (Hamburg, 1 de juliol de 1961), pels fans i amics Rock ’n' Rolf, és el fundador el 1976 de Running Wild, grup de speed metal, és cantant i guitarrista, i compositor.

## Discografia amb Running Wild
### Estudi

* 1984 - Gates to Purgatory
* 1985 - Branded and Exiled
* 1987 - Under Jolly Roger
* 1988 - Port Royal
* 1989 - Death or Glory
* 1991 - Blazon Stone
* 1992 - Pile of Skulls
* 1994 - Black Hand Inn
* 1995 - Masquerade
* 1998 - The Rivalry
* 2000 - Victory
* 2002 - The Brotherhood
* 2005 - Rogues en Vogue
* 2012 - Shadowmaker
* 2013 - Resilient
* 2016 - Rapid foray
* 2021 - Blood on blood

### EP

* 1984 - Victim Of States Power
* 1990 - Wild Animal
* 1991 - Little Big Horn
* 1993 - Lead Or Gold
* 1998 - The Rivalry

### Directe

* 1988 - Ready for Boarding
* 2002 - Live

### Recopilació

* 1984 - Heavy Metal Like a Hammerblow
* 1991 - The First Years of Piracy
* 1998 - The Story Of Jolly Roger
* 2003 - 20 Years in History
* 2006 - Best of Adrian

## Enllaços externs

* Web oficial de Running Wild
# Bos palaesondaicus

Bos palaesondaicus és una espècie extinta de mamífer artiodàctil de la família dels bòvids que visqué a l'illa de Java (avui part d'Indonèsia) durant el Plistocè mitjà, fa entre 120.000 i 900.000 anys. L'hàbitat predominant a l'illa en aquell temps eren els boscos oberts. Era un xic més petit que els seus antecessors i possiblement era l'avantpassat del banteng salvatge. Les banyes tenien un perfil transversal ovalat i es corbaven cap enrere. El nom específic palaesondaicus significa ‘sondaicus antic’.

## Referències

* ↑ Melletti i Burton, 2014, «Banteng Bos javanicus d'Alton, 1823» (P. C. Gardner, S. Pudyatmoko, N. Bhumpakphan, M. Yindee, D. L. N. Ambu i B. Goossens).
* ↑ Rozzi, R.; Palombo, M. R. «Lights and shadows in the evolutionary patterns of insular bovids» (en anglès). Integrative Zoology, 9, 2, 2014, pàg. 213-228. DOI: 10.1111/1749-4877.12055.
* ↑ Bouteaux i Moigne, 2010, p. 222.

## Bibliografia

* Bouteaux, A.; Moigne, A.-M. «New taphonomical approaches: The Javanese Pleistocene open-air sites (Sangiran, central Java)» (en anglès). Quaternary International, 223-224, 2010, pàg. 220-225. DOI: 10.1016/j.quaint.2009.10.007.
* Melletti, M.; Burton, J. Ecology, Evolution and Behaviour of Wild Cattle (en anglès). Cambridge University Press, 2014. DOI 10.1017/cbo9781139568098. ISBN 9781139568098.
# COCEI

La Coalición Obrea, Campesina y Estudiantil del Istmo (COCEI) és una organització política mexicana sorgida a Juchitán a Oaxaca. Es va fundar el 1973 i donava suport a la reforma agrària i als drets dels treballadors. El 1981 va guanyar les eleccions municipals aliada al Partit Socialista Unificat de Mèxic (PSUM) i des de llavors ha guanyat totes les eleccions; el moment més delicat fou el 1983 quan el govern va declarar la deposició de les autoritats municipals, però aquestes foren restablertes en un referendum popular. La base social de la COCEI és la nació dels zacoteques.
# Boeci de Dàcia

Boeci de Dàcia fou un filòsof suec/danès del segle xiii, emmarcat en l'averroisme llatí.
Se sap que marxà a París per ensenyar filosofia, i allí conegué Siger de Brabant. Fou un dels acusats en les condemnes de 1277, on l'Església cristiana rebutjà per herètiques 219 tesis aristotèliques. Va fugir de París, juntament amb Siger, i s'uní als dominics a Dàcia.
Amb ell acaba la primera sèrie de filòsofs de l'averroisme llatí, moviment que continuarà uns anys més tard, però traslladant-se des de París fins a Pàdua.

## Doctrina filosòfica
### Epistemologia

Es fonamenta tant en la Raó com en la Fe. Creu que només el que pertany a la raó es pot demostrar, mentre que tot el que concerneix a la fe, tan sols s'ha de creure. Insisteix en la necessitat d'establir un respecte mutu entre la teologia i la filosofia, però sense barrejar-ne els camps, en línia averroista, que intentava fer ben explícita la classificació de les ciències.
Sembla que no acceptà la teoria de la doble veritat, sinó que postulà que existia una única veritat, amb dues maneres d'accedir-hi.

### Filosofia de la natura

Descriu el món com a producte de la voluntat divina, lligant la Creació amb l'averroisme. La Creació pot ésser afirmada per la necessitat matemàtica de l'existència d'un primer individu. La física es fonamenta, precisament, en el concepte de generació.

### Teologia

Boeci d'Adàcia parla de la Fe com a Veritat revelada. L'activitat de Déu és incognoscible, en tractar-se de voluntat pura.

### Moral

Distingeix entre virtuts, accions i béns, que es poden distingir al seu torn en naturals, morals i dianoètics. Es tracta d'una classificació ja anterior.
El bé suprem de l'home és la raó i el coneixement de la veritat. Mostra, així, una certa tendència intel·lectualista.
En relació amb les idees orientals, creu que l'ideal de l'home cal trobar-lo en el filòsof, que busca el coneixement de la veritat. El teòleg és més aviat un descobridor, no un creador, mentre que el filòsof genera nous discursos, és un creador-inventor.
# Sagarana, o Duelo

Sagarana, o Duelo és una pel·lícula brasilera del 1973, del gènere drama, escrita i dirigida per Paulo Thiago, basada en el conte "O Duelo", del llibre Sagarana, de Guimarães Rosa.

## Argument

Turíbio atrapa la seva dona Mariana amb un amant, un caçador de cangaceiros. Turíbio posa una emboscada per venjar-se, però acaba matant l'home equivocat, i qui l'hauria de detenir pel crim és precisament l'amant de la dona.
La cacera viatja per l'interior, on es troben amb personatges típics. El Duel, però, no es produeix en el sentit literal de la paraula, sinó més aviat un duel entre els forts i els febles, ja que Turíbio (feble) espera una oportunitat per matar Cassiano Gomes (fort) i Turíbio és mort per Vinte-e-um (feble, ara Turíbio es considera el fort). Recordant que Turíbio no pot matar Cassiano, aquest mor a causa de les seves complicacions cardíaques.

## Repartiment

| Joel Barcellos.... TuríbioÍtala Nandi.... MarianaMilton MoraesRodolfo ArenaAna Maria MagalhãesPaulo César PeréioZózimo BulbulSadi CabralPaulo VillaçaAntônio CarneraEmmanuel CavalcantiRoberto Ferreira | Wilson GreyÁtila IórioErley JoséLuiz LinharesJosé MarinhoWaldir OnofreRuy PolanahVinícius SalvatoriJoffre SoaresNery VictorMilton Vilar |

## Premis i nominacions

24è Festival Internacional de Cinema de Berlín 1974
* Nominat a l'Ós d'Or.
Coruja de Ouro (Instituto Nacional de Cinema)
* Guanyador Millor actor secundari (Wilson Grey)

## Referències

* ↑ «Sagarana: o Duelo» (en portuguese). Cinemateca Brasileira. Arxivat de l'original el 4 de març 2016. [Consulta: 6 juny 2014].
* ↑ «24th Berlin International Film Festival». berlinale.de. [Consulta: 1r juliol 2010].
# CV-42

La CV-42 pertany a la Xarxa de carreteres del País Valencià, uneix les poblacions d'Almussafes i Alzira. Inícia el seu recorregut a l'enllaç amb l'Autopista del Mediterrani AP-7 a l'altura de la Factoria Ford, i finalitza a la població d'Alzira.

## Nomenclatura

La CV-42 és una carretera que pertany a la Xarxa de carreteres de la Generalitat Valenciana, uneix les poblacions d'Almussafes i d'Alzira.

## Història

La CV-42 era l'antiga carretera comarcal C-3320 que unia Almussafes i Xàtiva, aquesta carretera comarcal ha estat dividida en dues carreteres: la CV-41 (Alzira-Xàtiva) i la mateixa CV-42.

## Traçat Actual

La CV-42 inicia el seu recorregut a l'eixida 532 de l'AP-7 a l'altura de la Factoria Ford en direcció sud cap a Almussafes, vorejant-la per l'est i continua el seu recorregut vorejant també Benifaió. A continuació segueix en direcció sud, un poc abans d'arribar a l'enllaç amb la carretera CV-516 es desdobla convertint-se en autovia fins a l'enllaç amb la carretera, a continuació continua vorejant la població d'Algemesí com a carretera convencional, tornant a ser autovia després la redona que enllaça amb l'accés sud a Algemesí, així arriba fins a l'enllaç amb la CV-50 ja a la població d'Alzira a on finalitza el seu recorregut.
# Boedo-Ojeda

Boedo-Ojeda és una comarca natural i agrícola de la província de Palència, Castella i Lleó, dins la comarca de Páramos-valles.

## Municipis i pedanies

* Municipi i capital Alar del Rey
** endemés de Nogales de Pisuerga
** San Quirce del Río Pisuerga
** Barrio de San Vicente
** Becerril del Carpio
* Municipi i capital Báscones de Ojeda
* Municipi i capital Calahorra de Boedo
* Municipi i capital Collazos de Boedo
** endemés d'Oteros de Boedo
* Municipi i capital Dehesa de Romanos;
* Municipi i capital Espinosa de Villagonzalo;
* Municipi i capital Herrera de Pisuerga
** endemés de Naveros de Pisuerga
** Olmos de Pisuerga
** Ventosa de Pisuerga
** Villabermudo
* Municipi i capital La Vid de Ojeda;
* Municipi i capital Micieces de Ojeda,
** endemés de Berzosa de los Hidalgos
* Municipi i capital Olea de Boedo
* Municipi i capital Olmos de Ojeda
** endemés d'Amayuelas de Ojeda
** Moarves de Ojeda
** Montoto de Ojeda
** Pisón de Ojeda,
** Quintanatello de Ojeda
** San Pedro de Ojeda,
** Vega de Bur,
** Villavega de Ojeda
* Municipi i capital Páramo de Boedo:
** endemés de Villaneceriel
** Zorita del Páramo
* Municipi i capital Payo de Ojeda
* Municipi i capital Prádanos de Ojeda
* Municipi i capital Revilla de Collazos
* Municipi i capital San Cristóbal de Boedo
* Municipi i capital Santa Cruz de Boedo:
** endemés d'Hijosa de Boedo
* Municipi i capital Santibáñez de Ecla
** endemés de San Andrés de Arroyo
** Villaescusa de Ecla
* Municipi i capital Sotobañado y Priorato
** endemés de Sotillo de Boedo
* Municipi i capital Villameriel
** endemés de Cembrero
** San Martín del Monte
** Santa Cruz del Monte.
** Villorquite de Herrera.
* Municipi i capital Villaprovedo

## Enllaços externs

* L'Art Romànic de la comarca de La Ojeda
* Turisme a la Provéncia Arxivat 2022-02-19 a Wayback Machine.
# Intersputnik

L'Organització Internacional de Telecomunicacions Espacials Intersputnik (en rus: Международная организация космической связи Интерспутник o bé Интерспутник), conegut senzillament com a Intersputnik, és una organització internacional de serveis de comunicacions per satèl·lit creada el 15 de novembre de 1971, a Moscou per la Unió Soviètica juntament amb un grup de vuit anteriors estats socialistes (Polònia, Txecoslovàquia, Alemanya Oriental, Hongria, Romania, Bulgària, Mongòlia, i Cuba).
L'objectiu era i continua sent el desenvolupament i l'ús comú de satèl·lits de comunicacions. Va ser creat com a resposta del bloc oriental a l'organització occidental Intelsat. En 2024 l'organització compta amb 25 estats membres.
Intersputnik avui dia és una organització alineada comercialment. Opera 12 satèl·lits en òrbita i 41 transponedors. Al juny de 1997 Intersputnik va crear l'empresa Lockheed Martin Intersputnik (LMI) conjuntament amb Lockheed Martin, que construeix i opera els satèl·lits del mateix nom.

## Estats membres

| Afganistan Azerbaidjan Belarús Bulgària Cambodja Cuba Txèquia Geòrgia Alemanya (Com el successor legal de la RDA) Hongria Índia Kazakhstan Kirguizstan | Laos Mongòlia Nicaragua Corea del Nord Polònia Romania Rússia Síria Tadjikistan Turkmenistan Ukraine Vietnam Iemen |

## Vegeu també

* Satèl·lit de comunicacions
* Eutelsat
* Intelsat
* SES S.A.
* Interkosmos

## Referències

* ↑ «Agreement of Cooperation between Intersputnik and ITSO» (pdf) (en anglès). ITSO. Arxivat de l'original el 10 de març 2016. [Consulta: 7 novembre 2015].
* ↑ «AGREEMENT on the Legal Capacity, Privileges and Immunities of the INTERSPUTNIK International Organization of Space Communications» (en anglès). azercosmos.az, desembre 1976. Arxivat de l'original el 15 d’octubre 2012. [Consulta: 7 novembre 2015].
* ↑ «INTERSPUTNIK's Role in Supporting Global Telecommunications in the Third Millennium» (en anglès). Nacions Unides. [Consulta: 7 novembre 2015].
* ↑ «Intersputnik» (en anglès). Satellite Markets & Research. [Consulta: 7 novembre 2015].

## Enllaços externs

* Intersputnik - Lloc web oficial
* satnews.com Arxivat 2007-07-11 a Wayback Machine.
* english.pravda.ru
* dlr.de Arxivat 2007-08-16 a Wayback Machine.